FÆLLES HOLDNING (EF) Nr. 5/2000

fastlagt af Rådet den 22. november 1999

med henblik på vedtagelse af Europa-Parlamentets og Rådets direktiv 2000/.../EF om foranstaltninger mod emission af forurenende luftarter og partikler fra forbrændingsmotorer til fremdrift af landbrugs- og skovbrugstraktorer og om ændring af direktiv 74/150/EØF

(2000/C 17/03)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 95,

under henvisning til forslag fra Kommissionen(1),

under henvisning til udtalelse fra Det Økonomiske og Sociale Udvalg(2),

i henhold til fremgangsmåden i traktatens artikel 251(3), og

ud fra følgende betragtninger:

(1) For at få det indre marked til at fungere efter hensigten er der sket en harmonisering af de tekniske forskrifter ved Rådets direktiv 74/150/EØF af 4. marts 1974 om tilnærmelse af medlemsstaternes lovgivning vedrørende visse dele og specifikationer for landbrugs- og skovbrugshjultraktorer(4), og de 22 særdirektiver, som er vedtaget mellem 1974 og 1989;

(2) for at beskytte miljøet yderligere må de foranstaltninger, der er truffet med Rådet direktiv 77/537/EØF af 28. juni 1977 om indbyrdes tilnærmelse af medlemsstaternes lovgivning om foranstaltninger mod emission af forurenende stoffer fra dieselmotorer til fremdrift af landbrugs- og skovbrugshjultraktorer(5) (udstødningsgassens røgtæthed), suppleres med andre foranstaltninger, især vedrørende emissioner af fysisk og kemisk karakter; i nærværende direktiv fastlægges der ved henvisning til bestemmelserne i Europa-Parlamentets og Rådets direktiv 97/68/EF af 16. december 1997 om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til montering i mobile ikke-vejgående maskiner(6), grænseværdier for emissioner af forurenende luftarter og partikler, som træder i kraft i flere faser, samt en prøvningsprocedure for forbrændingsmotorer til fremdrift af landbrugs- og skovbrugstraktorer; overholdelse af forskrifterne i Rådets direktiv 88/77/EØF af 3. december 1987 om indbyrdes tilnærmelse af medlemsstaternes lovgivninger om foranstaltninger mod emission af forurenende luftarter fra dieselmotorer til fremdrift af køretøjer(7), kan anses for ækvivalent med overholdelse af bestemmelserne i nærværende direktiv;

(3) for at lette adgangen til markederne i tredjelande har det vist sig nødvendigt at sikre ækvivalens mellem nærværende direktivs forskrifter for første fase og forskrifterne i regulativ nr. 96 fra FN's Økonomiske Kommission for Europa om typegodkendelse af motorer med kompressionstænding til brug i landbrugs- og skovbrugstraktorer, for så vidt angår forurenende emissioner;

(4) for at miljøet i Europa kan få størst mulig gavn af disse bestemmelser og for samtidig at sikre markedets enhed, må der indføres meget strenge, obligatoriske normer, som træder i kraft i flere faser; en senere nedsættelse af grænseværdierne eller ændring af prøvningsproceduren kan udelukkende ske på grundlag af undersøgelser og forskning vedrørende nuværende og forventede tekniske muligheder og vedrørende disses omkostningseffektivitet med henblik på at tillade industriel produktion af landbrugs- og skovbrugstraktorer, som kan overholde disse lavere grænser;

(5) den tekniske udvikling kræver hurtig tilpasning af de tekniske forskrifter i direktivets bilag; Kommissionen skal straks tilpasse grænseværdierne og datoerne i dette direktiv til fremtidige ændringer i direktiv 97/68/EF; i alle tilfælde hvor Europa-Parlamentet og Rådet bemyndiger Kommissionen til at gennemføre regler vedrørende landbrugs- og skovbrugstraktorer, bør der fastlægges en procedure med forudgående konsultation mellem Kommissionen og medlemsstaterne i et udvalg;

(6) forskrifterne i nærværende direktiv supplerer forskrifterne i direktiv 77/537/EØF, som anført i punkt 2.8.1 i bilag II til direktiv 74/150/EØF; direktiv 74/150/EØF bør derfor ændres, så der tilføjes et nyt punkt 2.8.2 i bilag II vedrørende det emne, der er behandlet i dette direktiv, med henvisningen SD (særdirektiv);

(7) at formindske de forurenende emissioner fra landbrugs- og skovbrugstraktorer og at sikre, at det indre marked fungerer korrekt for sådanne køretøjer, er målsætninger, som medlemsstaterne ikke kan opfylde tilfredsstillende hver for sig, og som derfor bedre kan gennemføres ved, at medlemsstaternes lovgivninger om foranstaltninger mod luftforurenende emissioner fra sådanne køretøjer tilnærmes hinanden; foranstaltningerne i dette direktiv går ikke ud over, hvad der er nødvendigt for at opfylde traktatens mål -

UDSTEDT FØLGENDE DIREKTIV:

Artikel 1

Definitioner

I dette direktiv forstås ved:

"landbrugs- eller skovbrugstraktor" (i det følgende benævnt "traktor"): et køretøj, som opfylder definitionen i artikel 1, stk. 1, i direktiv 74/150/EØF

"motor": en forbrændingsmotor, som defineret i bilag I, til fremdrift af traktorer

"typegodkendelse af en motortype eller -familie som teknisk enhed hvad angår emission af forurenende stoffer": en medlemsstats attestering af, at en motortype eller -familie bestemt til fremdrift af traktorer opfylder de tekniske forskrifter i dette direktiv

"typegodkendelse af en traktortype hvad angår emission af forurenende stoffer": en medlemsstats attestering af, at en traktortype, der er monteret med en motor, opfylder de tekniske forskrifter i dette direktiv

"motorfamilie": to eller flere motortyper, som i konstruktion svarer til hinanden og følgelig kan have sammenlignelige specifikationer med hensyn til emission af forurenende stoffer.

Artikel 2

Typegodkendelsesprocedure

Proceduren for meddelelse af typegodkendelse af en motortype eller -familie hvad angår emission af forurenende stoffer og for meddelelse af typegodkendelse af en traktortype hvad angår emission af forurenende stoffer samt vilkårene for fri markedsføring af sådanne motorer og traktorer er fastlagt i direktiv 74/150/EØF.

Artikel 3

Forpligtelser

1. Enhver motortype og -familie skal opfylde forskrifterne i bilag I, jf. dog artikel 5.

2. Enhver traktortype skal opfylde forskrifterne i bilag II. I den forbindelse skal typegodkendelser af motortyper og -familier, som er blevet godkendt i henhold til bilag I eller bestemmelserne i bilag III, anerkendes.

Artikel 4

Tidsplan

1. Medlemsstaterne kan ikke efter den 30. september 2000 af grunde, der vedrører luftforurening:

- nægte EF-typegodkendelse eller national typegodkendelse af en motortype eller -familie, eller

- forbyde salg, ibrugtagning eller brug af en ny motor, eller

- nægte EF-typegodkendelse eller national typegodkendelse af en traktortype, eller

- forbyde salg, ibrugtagning eller brug af en traktortype

hvis emissionen af forurenende stoffer fra motoren eller motorerne i disse traktorer opfylder forskrifterne i dette direktiv.

2. Medlemsstaterne kan ikke længere meddele EF-typegodkendelse eller national typegodkendelse af en motortype eller -familie eller traktortype, hvis emissionen af forurenende stoffer fra den pågældende motor ikke opfylder forskrifterne i dette direktiv

a) i første fase

- efter den 31. december 2000 for motorer af kategori B og C (effektområde som defineret i artikel 9, stk. 2, i direktiv 97/68/EF)

b) i anden fase

- efter den 31. december 2000 for motorer af kategori D og E (effektområde som defineret i artikel 9, stk. 3, i direktiv 97/68/EF)

- efter den 31. december 2001 for motorer af kategori F (effektområde som defineret i artikel 9, stk. 3, i direktiv 97/68/EF)

- efter den 31. december 2002 for motorer af kategori G (effektområde som defineret i artikel 9, stk. 3, i direktiv 97/68/EF).

3. Medlemsstaterne forbyder ibrugtagning af motorer og traktorer, hvis emission af forurenende stoffer ikke er i overensstemmelse med forskrifterne i dette direktiv

- efter den 30. juni 2001 for motorer af kategori A, B og C

- efter den 31. december 2001 for motorer af kategori D og E

- efter den 31. december 2002 for motorer af kategori F

- efter den 31. december 2003 for motorer af kategori G.

For traktorer monteret med motorer af kategori E eller F udsættes ovennævnte datoer dog i seks måneder.

4. Kravene i stk. 3 finder ikke anvendelse på motorer, der skal installeres i traktortyper til eksport til tredjelande, og på ombytningsmotorer til traktorer, der allerede er i brug.

5. Medlemsstaterne kan udsætte datoerne i stk. 3 i to år for motorer, der er produceret forud for den nævnte dato. De kan tillade andre undtagelser i henhold til de betingelser, der er omhandlet i artikel 10 i direktiv 97/68/EF.

Artikel 5

Anerkendelse af ækvivalens og overensstemmelse

Myndighederne i de medlemsstater, som meddeler EF-typegodkendelse af en motortype eller -familie, anerkender de typegodkendelser, der er meddelt i henhold til bestemmelserne i bilag III, og de dertil svarende typegodkendelsesmærker som værende i overensstemmelse med dette direktiv.

Artikel 6

Yderligere nedsættelse af emissionsgrænseværdierne

Så snart de bestemmelser, der er omhandlet i artikel 19 i direktiv 97/68/EF, er vedtaget af Europa-Parlamentet og Rådet, tilpasser Kommissionen efter proceduren i artikel 13 i direktiv 74/150/EØF straks grænseværdierne og datoerne i dette direktiv til dem, der er vedtaget efter bestemmelserne i ovennævnte artikel 19.

Artikel 7

Tekniske tilpasninger

Ændringer, som er nødvendige for at tilpasse forskrifterne i bilagene til den tekniske udvikling, vedtages efter proceduren i artikel 13 i direktiv 74/150/EØF.

Artikel 8

Ændring af direktiv 74/150/EØF

I bilag II til direktiv 74/150/EØF indsættes efter punkt 2.8.1: "2.8.2. Emission af forurenende luftarter og partikler fra motorer: SD".

Artikel 9

Gennemførelse i national lovgivning

Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 29. september 2000. De underretter straks Kommissionen herom.

De anvender disse bestemmelser fra den 31. december 2000.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 10

Ikrafttræden

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 11

Adressater

Dette direktiv er rettet til medlemsstaterne.

Udfærdiget i Bruxelles, den ...

For Europa-Parlamentet

Formand

På Rådets vegne

Formand

(1) EFT C 303 af 2.10.1998, s. 9.

(2) EFT C 101 af 12.4.1999, s. 13.

(3) Europa-Parlamentets udtalelse af 5.5.1999 (EFT C 279 af 1.10.1999, s. 209), Rådets fælles holdning af 22.11.1999 og Europa-Parlamentets afgørelse af ... (endnu ikke offentliggjort i EFT).

(4) EFT L 84 af 28.3.1974, s. 10. Direktivet er senest ændret ved direktiv 97/54/EF (EFT L 277 af 10.10.1997, s. 24).

(5) EFT L 220 af 29.8.1977, s. 38. Direktivet er senest ændret ved direktiv 97/54/EF.

(6) EFT L 59 af 27.2.1998, s. 1.

(7) EFT L 36 af 9.2.1988, s. 33. Direktivet er senest ændret ved direktiv 96/1/EF (EFT L 40 af 17.2.1996, s. 1).

LISTE OVER BILAG

>TABELPOSITION>

BILAG I

FORSKRIFTER FOR EF-TYPEGODKENDELSE, HVAD ANGÅR EMISSION AF FORURENENDE STOFFER, AF EN MOTORTYPE ELLER -FAMILIE TIL TRAKTORER SOM TEKNISK ENHED

0. ALMINDELIGE OPLYSNINGER

Medmindre andet er angivet i dette direktiv, anvendes de relevante definitioner, symboler og forkortelser i direktiv 97/68/EF.

1. DEFINITIONER

- Ved "motortype til traktorer hvad angår emission af forurenende stoffer" forstås motorer med kompressionstænding, som indbyrdes ikke afviger væsentligt hvad angår de specifikationer, der er fastlagt i tillæg 1 til bilag I.

- Ved "emission af forurenende stoffer" forstås afgivelse af forurenende luftarter (kulilte, kulbrinter og kvælstofoxider) og partikler.

2. ANSØGNING OM EF-TYPEGODKENDELSE AF EN MOTORTYPE ELLER -FAMILIE SOM TEKNISK ENHED

2.1. Ansøgning om typegodkendelse, hvad angår emission af forurenende stoffer, af en motortype eller -familie som teknisk enhed indgives af fabrikanten eller dennes repræsentant.

2.2. Ansøgningen skal være vedlagt tre eksemplarer af det udfyldte oplysningsskema, hvortil en model findes i tillæg 1 til dette bilag.

2.3. En motor, der er i overensstemmelse med specifikationerne for "motortypen" eller for "en motor, som er repræsentativ for familien" som beskrevet i tillæg 1 til dette bilag, indgives til den tekniske myndighed, som er ansvarlig for typegodkendelsesprøvningen.

2.4. Fastslår den godkendende myndighed i forbindelse med en ansøgning om typegodkendelse af en motorfamilie, at den indgivne ansøgning med hensyn til den valgte repræsentative motor ikke er fuldt ud repræsentativ for den i bilag II, tillæg 2, i direktiv 97/68/EF beskrevne motorfamilie, skal der indsendes en alternativ og om nødvendigt endnu en repræsentativ motor, bestemt af den godkendende myndighed, til godkendelse efter artikel 3, stk. 1, i direktiv 97/68/EF.

3. SPECIFIKATIONER OG PRØVNING

Bestemmelserne i direktiv 97/68/EF, bilag I, del 4, samt bilag III, IV og V finder anvendelse.

4. TYPEGODKENDELSE FOR TEKNISK ENHED

Der udstedes en EF-typegodkendelsesattest svarende til modellen i tillæg 2 til dette bilag.

5. MÆRKNING AF MOTOREN

Motoren skal mærkes efter forskrifterne i tillæg 3 til dette bilag. Identifikationsnummeret skal være i overensstemmelse med forskrifterne i tillæg 4 og 5 til dette bilag.

6. PRODUKTIONENS OVERENSSTEMMELSE

Uden at bestemmelserne i artikel 8 i direktiv 74/150/EØF derved indskrænkes, skal produktionens overensstemmelse kontrolleres efter bestemmelserne i del 5 i bilag I til direktiv 97/68/EF.

7. MEDDELELSE OM RESULTATET AF ANSØGNING OM GODKENDELSE

Meddelelse om godkendelse, udvidelse, nægtelse eller inddragelse af godkendelse eller om endeligt ophør af produktion i forbindelse med en motortype i henhold til bilag I eller en traktortype i henhold til bilag II skal meddeles til medlemsstaterne i overensstemmelse med artikel 5, stk. 1, i direktiv 74/150/EØF.

8. MOTORFAMILIE

8.1. Parametre, som bestemmer motorfamilien.

Motorfamilien bestemmes ved de grundlæggende konstruktionsparametre, som skal være fælles for alle motorer i familien. I visse tilfælde kan der være interaktion mellem parametrene. Disse forhold skal tages med i betragtning, således at det sikres, at kun motorer, hvis emissioner fra udstødningen svarer til hinanden, indgår i samme motorfamilie.

For at motorer kan anses for at tilhøre samme motorfamilie, skal de have følgende grundlæggende parametre til fælles:

8.1.1. Funktionsprincip: totakt/firetakt(1)

8.1.2. Kølemiddel: luft/vand/olie(2)

8.1.3. De enkelte cylindres slagvolumen:

- motorernes samlede slagvolumen må højst afvige 15 %

- antal cylindre for motorer med anordning til efterbehandling.

8.1.4. Luftindtagets art: atmosfærisk/trykladning(3)

8.1.5. Forbrændingskammerets type og udformning:

- forkammer

- hvirvelkammer

- kammer med åben strømning.

8.1.6. Arrangement, dimensioner og antal af ventiler og åbninger:

- i topstykke

- i cylindervæg

- i krumtaphus.

8.1.7. Brændstofsystem:

- indsprøjtningsdyse med pumpe

- rækkepumpe

- fordelerpumpe

- enhedselement

- enhedsdyse.

8.1.8. Recirkulation af udstødningsgas.

8.1.9. Vandinjektion/-emulsion(4).

8.1.10. Luftinjektion.

8.1.11. Ladeluftkøling.

8.1.12. Oxidativ katalysator.

8.1.13. Reduktiv katalysator.

8.1.14. Termisk reaktor.

8.1.15. Partikelfilter.

8.2. Valg af motor, som er repræsentativ for familien.

8.2.1. Ved valg af en motor, som er repræsentativ for familien, anvendes som første kriterium det største brændstofforbrug pr. takt ved et omdrejningstal svarende til det angivne største drejningsmoment. Er der to eller flere motorer, som ikke kan skelnes på denne måde, anvendes som sekundært kriterium det største forbrug pr. takt ved maksimalt omdrejningstal. I visse tilfælde kan den typegodkendende myndighed afgøre, at den bedste metode til bestemmelse af det højeste emissionsniveau er at afprøve endnu en motor. Til udførelse af prøverne kan myndigheden således udvælge en supplerende motor, hvis specifikationer tyder på, at den blandt alle motorer i familien har det højeste emissionsniveau i udstødningsgassen.

8.2.2. Har motorerne i en familie andre variable specifikationer, der kan antages at have indflydelse på emissionerne fra udstødningsgassen, skal også disse specifikationer defineres og tages i betragtning ved valg af den repræsentative motor.

(1) Det ikke gældende overstreges.

(2) Det ikke gældende overstreges.

(3) Det ikke gældende overstreges.

(4) Det ikke gældende overstreges.

Tillæg 1

Oplysningsskema

vedrørende EF-typegodkendelse, hvad angår emission af forurenende stoffer, af en motortype, som er repræsentativ for familien, til brug i traktorer som teknisk enhed

Følgende oplysninger skal indsendes i tre eksemplarer og omfatte en indholdsfortegnelse. Eventuelle tegninger skal forelægges i passende målestok i A4-format eller foldet til denne størrelse og være tilstrækkelig detaljerede. Eventuelle fotografier skal være tilstrækkelig detaljerede.

>PIC FILE= "C_2000017DA.002102.EPS">

>PIC FILE= "C_2000017DA.002201.EPS">

>PIC FILE= "C_2000017DA.002301.EPS">

>PIC FILE= "C_2000017DA.002401.EPS">

>PIC FILE= "C_2000017DA.002501.EPS">

>PIC FILE= "C_2000017DA.002601.EPS">

>PIC FILE= "C_2000017DA.002701.EPS">

>PIC FILE= "C_2000017DA.002801.EPS">

>PIC FILE= "C_2000017DA.002901.EPS">

Tillæg 2

MODEL

(Største format: A4 (210 x 297 mm))

>PIC FILE= "C_2000017DA.003001.EPS">

>PIC FILE= "C_2000017DA.003101.EPS">

Tillæg 3

Mærkning af motorer

1. Den som teknisk enhed godkendte motor skal være påført:

1.1. Motorfabrikantens fabriksmærke eller firmabetegnelse

1.2. Motorens type, eventuel motorfamilie samt motorens identifikationsnummer

1.3. EF-typegodkendelsesmærke som beskrevet i tillæg 5 til dette bilag.

2. Disse mærker skal være holdbare i hele motorens levetid, let læselige og uudslettelige. Anvendes mærkater eller skilte, skal de være påført således, at også deres fastgøring kan holde i hele motorens levetid, og således at de ikke kan fjernes uden at blive ødelagt eller blive ulæselige.

3. Mærkningen skal være fastgjort til en motordel, som er nødvendig for motorens normale funktion og sædvanligvis ikke kræver udskiftning i motorens levetid.

Mærkningen skal være placeret således, at den for en gennemsnitsiagttager er let synlig, efter at motoren er monteret på traktoren sammen med alt motorudstyr, der er nødvendigt for dens funktion. Hvis der skal aftages dæksler, for at mærkningen bliver synlig, anses dette krav for opfyldt, hvis det let lader sig gøre uden brug af værktøj.

Er det er usikkert, om dette krav er opfyldt, anses dette for at være tilfældet, hvis der anvendes supplerende mærkning mindst bestående af motorens identifikationsnummer foruden fabrikantens fabriksmærke, firmabetegnelse eller logo.

Sådan supplerende mærkning skal være placeret enten på eller ved siden af en hovedkomponent, der normalt ikke kræver udskiftning i motorens levetid og er let tilgængelig for regelmæssig vedligeholdelse uden brug af værktøj, eller mærket skal være fastgjort på afstand af den oprindelige mærkning på motorens krumtaphus. Både den originale og den eventuelle supplerende mærkning skal være let synlig for en gennemsnitsiagttager, efter at motoren er monteret med alt motorudstyr, der er nødvendigt for dens funktion. Et dæksel efter forskrifterne i foregående punkt er tilladt. Den supplerende mærkning skal så vidt muligt være påført direkte på motorens overflade på holdbar måde såsom ved prægning eller ved mærkat/skilt, der opfylder kravene i punkt 2.

4. Motorernes kodning skal være således, at den i forbindelse med identifikationsnumrene giver utvetydig bestemmelse af produktionsfølgen.

5. Al mærkning skal være påført motorerne, før de forlader produktionslinjen.

6. Den nøjagtige placering af motorens mærkning skal være angivet i oplysningsskemaet, jf. bilag I og II.

Tillæg 4

Nummerering

1. EF-typegodkendelsesnummeret består af fem dele, adskilt af tegnet "*":

>TABELPOSITION>

2. Eksempel på, at tredje typegodkendelse meddelt af Frankrig i medfør af dette direktiv opfyldte kravene i dette direktivs første fase:

e2*NN/NN(1)A*00/00*0003*00

3. Eksempel på, at anden udvidelse af fjerde typegodkendelse meddelt af Det Forenede Kongerige i medfør af dette direktiv opfyldte kravene i dette direktivs anden fase:

e11*NN/NN(2)B*00/00*0004*02

(1) NN/NN = numrene på disse direktiver.

(2) NN/NN = numrene på disse direktiver.

Tillæg 5

EF-typegodkendelsesmærke

EF-typegodkendelsesmærket består af et rektangel, som omslutter et lille "e" efterfulgt af kodenummer eller -bogstav fra nummeret på EF-typegodkendelsens del 2-5.

Eksempel på EF-typegodkendelsesmærke:

>PIC FILE= "C_2000017DA.003501.EPS">

BILAG II

FORSKRIFTER FOR EF-TYPEGODKENDELSE, HVAD ANGÅR EMISSION AF FORURENENDE STOFFER, AF EN TRAKTORTYPE MONTERET MED MOTOR MED KOMPRESSIONSTÆNDING

0. ALMINDELIGE OPLYSNINGER

Medmindre andet er angivet i dette direktiv, anvendes de relevante definitioner, symboler og forkortelser i direktiv 97/68/EF.

1. DEFINITIONER

- Ved "traktortype hvad angår emission af forurenende stoffer" forstås traktorer, som indbyrdes ikke afviger væsentligt hvad angår de specifikationer, der er fastlagt i tillæg 1 til dette bilag.

- Ved "emission af forurenende stoffer" forstås afgivelse af forurenende luftarter (kulilte, kulbrinter og kvælstofoxider) og partikler.

2. ANSØGNING OM EF-TYPEGODKENDELSE AF EN TRAKTORTYPE

2.1. Ansøgning om EF-typegodkendelse af en traktortype hvad angår motoren

2.1.1. Ansøgningen om typegodkendelse af en traktortype hvad angår emission af forurenende stoffer indgives af traktorfabrikanten eller dennes repræsentant.

2.1.2. Ansøgningen skal være vedlagt tre eksemplarer af det udfyldte oplysningsskema, hvortil en model findes i tillæg 1 til dette bilag.

2.1.3. En traktormotor, som er i overensstemmelse med specifikationerne for "motortypen" eller for "en motor, som er repræsentativ for familien" som beskrevet i tillæg 1 til dette bilag, indgives til den tekniske myndighed, som er ansvarlig for typegodkendelsesprøvningen.

2.2. Ansøgning om EF-typegodkendelse af en traktortype med godkendt motor

2.2.1. Ansøgningen om typegodkendelse af en traktortype hvad angår emission af forurenende stoffer indgives af traktorfabrikanten eller dennes repræsentant.

2.2.2. Ansøgningen skal være vedlagt tre eksemplarer af det udfyldte oplysningsskema, hvortil en model findes i tillæg 1 til dette bilag, samt en kopi af EF-typegodkendelsesattesten for den pågældende motor eller motorfamilie og eventuelt for den tekniske enhed, der er monteret i traktortypen.

3. SPECIFIKATIONER OG PRØVNING

3.1. Almindelige oplysninger

Bestemmelserne i direktiv 97/68/EF, bilag I, del 4, samt bilag III, IV og V finder anvendelse.

3.2. Montering af motoren på køretøjet

Motorens montering på køretøjet skal være i overensstemmelse med følgende specifikationer hvad angår typegodkendelse af motoren:

3.2.1. Motorens indsugningsvakuum må ikke overstige det, der er specificeret for den typegodkendte motor.

3.2.2. Modtrykket i udstødningssystemet må ikke overstige det, der er specificeret for den typegodkendte motor.

3.3. De dele af traktoren, som kan have indflydelse på emissionen af forurenende stoffer, skal være konstrueret, produceret og samlet således, at de under traktorens normale brug og trods de vibrationer, traktoren udsættes for, opfylder de tekniske forskrifter i dette direktiv.

4. GODKENDELSE

Enhver traktor, der er monteret med en motor med en godkendelsesattest i henhold til bilag I eller bestemmelserne i bilag III, modtager en typegodkendelsesattest i henhold til tillæg 2 til dette bilag.

5. MÆRKNING AF MOTOREN

Motoren mærkes efter forskrifterne i tillæg 3 til bilag 1. Identifikationsnummeret for EF-typegodkendelsen skal være i overensstemmelse med forskrifterne i tillæg 4 og 5 til bilag 1.

6. PRODUKTIONENS OVERENSSTEMMELSE

Uden at bestemmelserne i artikel 8 i direktiv 74/150/EØF derved indskrænkes, skal produktionens overensstemmelse kontrolleres efter bestemmelserne i del 5 i bilag I til direktiv 97/68/EF.

Tillæg 1

Oplysningsskema

Vedrørende EF-typegodkendelse, hvad angår emission af forurenende stoffer, af en traktortype monteret med motor med kompressionstænding

Følgende oplysninger skal indsendes i tre eksemplarer og omfatte en indholdsfortegnelse. Eventuelle tegninger skal forelægges i passende målestok i A4-format eller foldet til denne størrelse og være tilstrækkelig detaljerede. Eventuelle fotografier skal være tilstrækkelig detaljerede.

>PIC FILE= "C_2000017DA.003802.EPS">

>PIC FILE= "C_2000017DA.003901.EPS">

>PIC FILE= "C_2000017DA.004001.EPS">

>PIC FILE= "C_2000017DA.004101.EPS">

>PIC FILE= "C_2000017DA.004201.EPS">

Tillæg 2

MODEL

(Største format: A4 (210 x 297 mm))

>PIC FILE= "C_2000017DA.004301.EPS">

>PIC FILE= "C_2000017DA.004401.EPS">

>PIC FILE= "C_2000017DA.004501.EPS">

BILAG III

ANERKENDELSE AF ALTERNATIVE TYPEGODKENDELSER

1. For første fase anerkendes følgende typegodkendelsesattester som ækvivalente for motorer af kategori B og C, som defineret i direktiv 97/68/EF:

1.1. Typegodkendelsesattester i henhold til direktiv 97/68/EF.

1.2. Typegodkendelsesattester i henhold til direktiv 88/77/EØF, som opfylder kravene i fase A eller B vedrørende artikel 2 og bilag I, punkt 6.2.1, i direktiv 88/77/EØF, som ændret ved direktiv 91/542/EØF, eller FN/ECE-regulativ 49.02, række af ændringer, corrigenda I/2.

1.3. Typegodkendelsesattester i henhold til FN/ECE-regulativ nr. 96.

2. For anden fase anerkendes følgende typegodkendelsesattester som ækvivalente:

Typegodkendelsesattester i henhold til direktiv 97/68/EF, anden fase, for motorer af kategori D, E, F og G.

RÅDETS BEGRUNDELSE

I. INDLEDNING

1. Den 7. september 1998 forelagde Kommissionen et forslag, der bygger på artikel 95 (tidligere artikel 100 A) i EF-traktaten om ændring af direktiv 74/150/EØF om tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til fremdrift af landbrugs- og skovbrugstraktorer.

2. Europa-Parlamentet afgav udtalelse den 5. maj 1999 og foreslog fire ændringer til Kommissionens forslag. I lyset af denne udtalelse fremsatte Kommissionen et ændret forslag den 16. august 1999, hvori to af Europa-Parlamentets ændringsforslag var medtaget.

3. Det Økonomiske og Sociale Udvalg afgav sin udtalelse den 29. juni 1999.

4. Den 22. november 1999 vedtog Rådet en fælles holdning vedrørende Kommissionens forslag i overensstemmelse med traktatens artikel 251.

II. FORMÅL

5. Formålet med Kommissionens forslag er at indføre lovgivning om kontrol med forurenende emissioner fra land- og skovbrugstraktorer svarende til den, der er fastlagt for ikke-vejgående mobile maskiner i direktiv 97/68/EF, med henblik på at sikre et tilsvarende miljøbeskyttelsesniveau. Forslaget indeholder sådanne forskrifter, der navnlig omhandler procedurer for typegodkendelse af motorer til traktorer og således også fastlæggelsen af procedurer for typegodkendelse af sådanne køretøjer for så vidt angår emissionen af forurenende stoffer. Endvidere fastsætter direktivet samme prøvningsforskrifter som dem, der er vedtaget for ikke-vejgående mobile maskiner, ligesom emissionsgrænseværdierne er de samme.

III. GENNEMGANG AF DEN FÆLLES HOLDNING

6. Indledende bemærkning

Ved fastlæggelsen af en fælles holdning har Rådet ændret det oprindelige kommissionsforslag en smule, idet det har søgt at gøre det klarere og ændret visse frister, navnlig gennemførelsesdatoerne (artikel 4).

7. Den dispositive tekst

a) Betragtningerne

Betragtning 5 i det oprindelige kommissionsforslag er udgået, fordi artikel 7 om afgiftsbegunstigelser er udgået.

b) Artikel 4

Affattelsen af artikel 4 er blevet fuldstændig ændret, fordi Rådet fandt, at det oprindelige forslag til tidsplan ikke var klart nok. Der er således fastsat nøjagtige datoer for alle motorkategorier med henblik på at gøre direktivet lettere at læse og give fabrikanterne større fleksibilitet.

c) Den tidligere artikel 7

Rådet har besluttet at udelade den oprindelige artikel 7 om afgiftsbegunstigelser, fordi det ikke forekommer berettiget at fastsætte bestemmelser herom for landbrugstraktorer. Endvidere har Rådet anset det for bedst at følge direktiv 97/68/EF, der ikke indeholder nogen bestemmelse om afgiftsbegunstigelser.

d) Artikel 3, 5 og 6

Formuleringen af artikel 3, 5 og 6 afviger lidt fra det oprindelige kommissionsforslag, da Rådet fandt, at disse artikler heri ikke var tilstrækkeligt klare.

e) Bilag III

Med henblik på at gruppere ækvivalenserne med andre EF-retsakter, som der henvises til i Kommissionens forslag, har Rådet anset det for hensigtsmæssigt at tilføje et nyt bilag III om anerkendelse af alternative typegodkendelser.